
Cyngor ar Bopeth Cymru 


Elusen annibynnol ar gyfer Cymru a Lloegr yw Citizens Advice, sy'n gweithredu dan yr 
enw Cyngor ar Bopeth yma yng Nghymru gyda swyddfeydd yng Nghaerdydd a'r Rhyl. 
Mae yna 19 o ganghennau Cyngor ar Bopeth Ileol’ yng Nghymru, oll yn aelodau o 
Gyngor ar Bopeth, sy'n darparu gwasanaethau o dros 375 o leoliadau yn ogystal â 
chynnig gwasanaethau dros y ffôn ac ar-lein. 


Mae gwasanaeth Cyngor ar Bopeth yn cynnig cyngor am ddim, annibynnol, cyfrinachol 
a diduedd, ac mae ar gael i bawb waeth beth fo'u hil, rhywedd, anabledd, cyfeiriadedd 
rhywiol, crefydd, oedran neu genedligrwydd. 


Gwirfoddolwyr medrus yw'r rhan fwyaf o staff gwasanaethau Cyngor ar Bopeth. Mae 
holl aelodau'r staff, boed yn cael eu cyflogi neu'n gwirfoddoli, yn cael eu hyfforddi 
mewn sgiliau cynghori ac yn cael y wybodaeth ddiweddaraf am hyfforddiant ar bwnc 
penodol a mynediad i gymorth a chyngor arbenigol seiliedig ar bynciau. 


Dau nod y gwasanaeth Cyngor ar Bopeth yw: 


e darparu'r cyngor mae pobl ei angen ar gyfer y problemau sy'n eu hwynebu 
e gwella polisïau ac arferion sy'n effeithio ar fywydau pobl 


Mae Cyngor ar Bopeth lleol, dan delerau aelodaeth Cyngor ar Bopeth, yn darparu 
cyngor craidd sy'n seiliedig ar ardystio safonau ansawdd ar faterion defnyddwyr, 
budd-daliadau lles, tai, trethi, iechyd, cyngor ariannol, cyflogaeth, gwahaniaethu, 
materion teuluol a phersonol, ymfudo, cenedligrwydd ac addysg. 


Mae'r gwasanaeth Cyngor ar Bopeth yn gyfrifol am gynrychioli defnyddwyr yng 
Nghymru ers 2014, gan gynnwys swyddogaethau a chyfrifoldebau statudol i 
gynrychioli defnyddwyr gwasanaethau'r post ac ynni wedi i lywodraeth y DU newid 
amgylchiadau'r defnyddwyr. 


Y llynedd, fe wnaethom ni helpu dros 2.7 miliwn o bobl ledled y DU wyneb yn 
wyneb, dros y ffôn, trwy e-bost neu sgyrsfan ar y we. Defnyddiwyd y wybodaeth hon i 
ymgyrchu ar faterion o bwys, yn lleol ac yn genedlaethol. Felly'r naill ffordd neu'r llall, 
rydyn ni'n helpu pawb - nid dim ond y rhai sy'n cael cymorth uniongyrchol gennym. 


Dyma'r adroddiad Tueddiadau Cyngor blynyddol ar gyfer 2015 i 2016, ac mae'n 
cynnwys pwyslais ar ein gwasanaeth gwahaniaethu arbenigol, Cynghori Rheng Flaen. 


1 Mae Cyngor ar Bopeth yn newid. Rydyn ni'n moderneiddio ein gwasanethau er mwyn ymateb i 
anghenion sy'n newid a chyrraedd mwy fyth o bobl. Fel rhan o'r broses hon, bydd gan y gwasanaeth enw 
newydd - mae 'biwro' bellach yn Cyngor ar Bopeth lleol. 

Tueddiadau cyngor - y penawdau 


Yn ystod 2015 i 2016, fe wnaeth gwasanaeth Cyngor ar Bopeth Cymru helpu 108,070 
o bobl gyda dros 416,075 o broblemau, sef 2% yn fwy o bobl a ddefnyddiodd ein 
gwasanaeth. Denodd adran Cymru o dudalen hunangymorth Cyngor ar Bopeth dros 
664,000 o ddefnyddwyr unigol i 2.4 miliwn o dudalennau. 


Y 10 problem a godwyd amlaf yng Nghymru 


PIP 

ESA 

Ôl-ddyledion y Dreth Gyngor 
Budd-dal Tai 


Credyd Treth Gwaith a Phlant 





Dyledion cardiau credyd a siopau 
Gorchmynion gostwng dyled 
Galluogrwydd ariannol 

Tanwydd (nwy, trydan, olew ac ati) 
Dyledion benthyciadau personol 


o 12,500 25,000 37,500 50,000 


E nifer y problemau 2014-15 — WM Nifer y problemau 2015 — 16 


A Graff 1: Y 10 problem a godwyd amlaf gyda Cyngor ar Bopeth Cymru 2015 i 2016 


Y 10 problem a godwyd amlaf yng Nghymru 


Mae'r 10 problem a godwyd amlaf yng Nghymru wedi newid o gymharu â 2014 - 
2015, gyda phroblemau gyda'r Credyd Treth Gwaith a Phlant yn cynyddu a gyda'r 5 
problem a godwyd amlaf yng Nghymru yn ymwneud â budd-daliadau”. Ac eithrio'r 
budd-dal tai (gostyngiad o 599), cynyddu oedd hanes y 5 budd-dal mwyaf poblogaidd, 
gyda chynnydd o 596 mewn problemau'n ymwneud â'r credyd treth gwaith a phlant a 
chynnydd o 3796 mewn problemau yn ymwneud â'r Taliad Annibyniaeth Bersonol (PIP). 


Bu cynnydd bychan o ran pobl yn chwilio am gymorth gyda gorchmynion gostwng 
dyled (896 yn uwch) tra gwelwyd gostyngiad o 396 mewn dyledion cardiau siopau a 
gostyngiad o 396 mewn dyledion benthyciadau personol. Mae dwy broblem newydd 
yn y deg uchaf eleni. Yn rhif 8, mae'r bobl sy'n chwilio am gymorth gyda galluogrwydd 
ariannol, i fyny o 5,585 y llynedd i 12,178, sef cynnydd aruthrol o 118967 a'r cynnydd 


2 Wrth ystyried problemau ôl-ddyledion y Dreth Gyngor fel budd-dal a phroblem cysylltiedig â dyled 
3 Mae rhagor o fanylion ar dudalen 6 ac yn yr adran problemau Defnyddwyr (tudalen 11-15) 


mwyaf erioed yn y deg uchaf. Problemau gyda biliau tanwydd (nwy, trydan, olew ac 
ati) sydd yn rhif 9, sef cynnydd o 10296, o 5,815 y llynedd i 11,752 eleni. 


Lles 


Dros y 4 blynedd diwethaf, mae problemau'n gysylltiedig â 
budd-daliadau wedi goddiweddyd problemau dyledion, a dyma'r © 
broblem fwyaf y mae pobl yn chwilio am gymorth yn ei chylch CAA 
erbyn hyn. Bu 8% o gynnydd yn nifer y problemau sy'n 
gysylltiedig â budd-daliadau a welwyd, gyda chyfanswm o 37% 
ychydig dros 49,800 o bobl a gafodd gymorth gyda dros 163,000 0 

o broblemau. Mae hynny'n bron i hanner yr holl bobl sy'n o gynnydd 
chwilio am gymorth gan ein rhwydwaith yng Nghymru, sy'n mewn 

golygu mai dyma'r maes cynghori mwyaf o bell ffordd ac mae'n problemau PIP 
gyfystyr â bron i 40% o'r holl broblemau a welwn yma yng 
Nghymru. 





Dyledion 
ya Bu gostyngiad bach yn nifer y problemau dyledion oedd 
gan bobl yn 2015 - 2016 o gymharu â'r flwyddyn ariannol 
flaenorol. Roedd problemau'n gysylltiedig â dyledion 196 
1 6% yn is, o 125,200 i 124,550 ond bu gostyngiad o bron i 11% 


yn nifer y bobl a welwyd, o 29,700 i 26,400. Ôl-ddyledion 
y dreth gyngor yw'r broblem ddyled fwyaf cyffredin yng 
Nghymru o hyd. 


o gynnydd mewn ôl- 
ddyledion rhent 
ymhlith cleientiaid tai 
cymdeithasol 





Tai 

Daeth 12,000 a mwy o bobl atom am gymorth gyda phroblem 
tai, cynnydd o 3% er bod nifer y problemau a welwyd bron yr un 3% 
fath (dim ond 100 o broblemau ychwanegol). Roedd bron i 


, o gynnydd 
draean (29%) yn dal yn ymwneud ag eiddo'r sector rhentu yn mewn pobl â 


unig. phroblemau tai 





Cyflogaeth 


Yn gyffredinol, bu cwymp bychan yn nifer y problemau'n ymwneud â chyflogaeth (i 
lawr 3% neu 450 o broblemau) gyda'r unig gynnydd yn gysylltiedig â cholli swydd, 
datrys anghydfod a mynediad i ymholiadau gwaith eraill. 


Ynni 


Er bod biliau ynni ar gyfartaledd wedi gostwng i oddeutu £1,200 dros y flwyddyn 
ddiwethaf diolch i brisiau cyfanwerthu isel olew a nwy, gwelwyd yr ail gynnydd 
blynyddol mewn pobl yn chwilio am gymorth gyda thlodi tanwydd, sef 3% o 
gynnydd yn ystod 2015 - 2016. Mae Cyngor ar Bopeth lleol wedi gweld 10% o 
gynnydd mewn problemau tlodi tanwydd. Hefyd, cofnodwyd dros 8,500 o 
broblemau'n ymwneud â thlodi tanwydd, costau tanwydd a newid cwmni tanwydd. 


Y defnyddwyr 

O gofio'r materion cynghori defnyddwyr” yn cynnwys rhai'n 

J i i gysylltiedig â gwasanaethau a galluogrwydd ariannol yn 
2015 - 2016 gwelsom 22,100 o bobl ledled Cymru gyda 

dros 51,590 o broblemau. Roedd y cynnydd uchaf yn 

1 25% ymwneud â chostau dŵr a charthffosiaeth ac ymholiadau 

o gynnydd mewn am dariff cymdeithasol dŵr, yn ogystal â chynnydd aruthrol 


problemau dŵr a mewn pobl yn chwilio am gymorth gyda galluogrwydd 
charthffosiaeth ariannol 





Tor-perthynas a theuluoedd yn chwalu 


Bu gostyngiad mawr mewn pobl yn chwilio am gymorth ar gyfraith teulu ers 
cyflwyno'r newidiadau i Gymorth Cyfreithiol yn 2013. Roedd ymholiadau'n weddol 
gyson, gydag oddeutu 14,000 o broblemau gan tua 10,000 o bobl ers 2014. Gwelsom 
ostyngiad pellach o 6% dros y flwyddyn a aeth heibio, lawr i 9,845 o bobl yn chwilio 
am gymorth gydag 14,100 o broblemau. 


4 Mae'r categori eang hwn yn cynnwys rheoli arian a gwasanaethau ariannol, cyfleustodau a materion 
cyfathrebu, teithio a thrafnidiaeth, a phroblemau traddodiadol y defnyddwyr ar fater gwasanaethau a 
nwyddau a brynwyd. 


Gwahaniaethu 


O gymharu â 2014 i 2015, cynyddodd problemau gwahaniaethu yn sylweddol 


72% i 2,144 gan effeithio ar 1,463 o bobl. 


Gallwn esbonio'r newid hwn yn bennaf oherwydd gwaith rhagweithiol Cyngor ar 


Bopeth yn mynd i'r afael â thrais a cham-drin domestig ar sail rhyw trwy'n rhaglen ASK 


RE (ymholiad rheolaidd) a'n gwasanaeth arbenigol ar wahaniaethu, Cyngor Rheng 


Flaen. 


Rhaglen hyfforddiant a chymorth wedi'i 
chyflwyno ar draws pob Cyngor ar Bopeth 
lleol yng Nghymru a Lloegr yw ASK RE er 
mwyn nodi achosion o gam-drin domestig 
mewn modd sensitif yn ystod sesiynau 
cynghori wyneb yn wyneb pan fo pobl yn 
mynychu ar eu pen eu hunain. Erbyn hyn, 
mae 15 o'n 19 o swyddfeydd lleol yng 
Nghymru yn rhan o'r rhaglen hon, ac fe 
wnaeth 20% o bobl ddatgelu achos o 
gam-drin domestig naill ai nawr, neu a 
ddigwyddodd yn y gorffennol. 


Mae'r gwasanaeth Cyngor Rheng Flaen yn 


cynnwys cynghori ar faterion gwahaniaethu, 


ac yn cael ei ddarparu mewn partneriaeth â 


Shelter Cymru a SNAP Cymru. Mae rhagor o 
fanylion am Cyngor Rheng Flaen ac ASK RE ar 


derfyn yr adroddiad hwn. 


Q 


CA 
20% 


gleientiaid 
a holwyd am gam-drin 


domestig yn ystod sesiynau 
cynghori wyneb yn wyneb ar 
eu pen eu hunain, wedi 
datgelu eu bod naill ai'n 

cael eu cam-drin ar hyn o 
bryd neu wedi dioddef 
hynny yn y gorffennol 





Galw cynyddol am gyngor 


Yn ystod 2015 i 2016, fe wnaeth gwasanaeth Cyngor ar Bopeth Cymru helpu 108,070 
o bobl gyda mwy na 416,075 o broblemau, cynnydd o 2% mewn pobl yn 
defnyddio'n gwasanaeth o gymharu â 2014 - 2015. Fel y dengys y ffigurau hyn, mae 
gan y sawl sy'n chwilio am gymorth gennym fwy nag un broblem. 


Y llynedd, y cyfartaledd oedd 3.8 o broblemau'r person, sydd fymryn yn uwch na 2014 
- 2015 gyda chyfradd o 3.6 problem y pen. 


Denodd adran Cymru o wefan hunangymorth Cyngor ar Bopeth dros 664,000 o 
ddefnyddwyr unigol a welodd dros 2.4 miliwn o dudalennau. Roedd hyn yn 
gynnydd o 5% mewn traffig ar y we o gymharu â'r flwyddyn flaenorol. 

Mae nifer y problemau y deliodd Cyngor ar Bopeth Cymru â nhw wedi cynyddu bron 
ym mhob maes cynghori yn ystod y flwyddyn a aeth heibio o gymharu â blwyddyn 
ariannol 2014 - 2015. Dim ond y meysydd cyflogaeth, dyledion a chyngor teuluol / 
perthnasau welodd ostyngiad. 





Maes cynghori Nifery Newid blynyddol Nifer y NANA LS Ce Col 
bobl 2014 - 2015 problemau 2014 - 2015 

Budd-daliadaua 49,886 +9% 163,337 +8% 

chredydau treth 

Dyledion 29,417 -1% 124,558 -1% 

Gwasanaethaua 6,286 +22% 19,008 +77% 

galluogrwydd 

ariannol 

Cyflogaeth 11,674 +3% 18,429 -3% 

Tai 12,056 +3% 16,938 0% 


A Tabl 1: Y 5 maes cynghori mwyaf bu Cyngor ar Bopeth yn ymwneud â nhw yn ystod 2015 i 2016 


Y maes cynghori ar wasanaethau a galluogrwydd ariannol a welodd y cynnydd mwyaf, 
yn sgil newidiadau i ddull o weithio mewn sawl swyddfa Cyngor ar Bopeth leol. Mae 
mwy a mwy o gyngor a gwybodaeth am alluogrwydd ariannol yn cael ei roi ochr yn 
ochr â dyledion, er mwyn rhoi cyngor uniongyrchol ar gyllidebu a chymorth mewn 
argyfwng er mwyn helpu i atal problemau dyledion yn y tymor hirach. Mae 
newidiadau i brosesau adrodd a chasglu data hefyd wedi arwain at ddulliau mwy 
cywir o gofnodi'r mathau o broblemau a welir a'r cyngor sy'n cael ei roi yn y meysydd 
hyn. Mae'r broses gofnodi hon yn adlewyrchu'n well yr ystod o waith sy'n cael ei 
wneud. 


Effaith diwygiadau lles 


Ers cyflwyno newidiadau i'r system budd-daliadau lles yn 2011, fel rhan o'r agenda 
diwygio lles ehangach, mae nifer y problemau sy'n gysylltiedig â budd-daliadau a 
chredydau treth a ddaeth i sylw Cyngor ar Bopeth ledled Cymru wedi cynyddu'n 
ddramatig. Dyma'r maes lle gwelir y rhan fwyaf o broblemau i bobl sy'n chwilio am 
gymorth gennym o hyd (39% o'r holl broblemau). 


Mae'r gwasanaeth yng Nghymru wedi helpu 49,886 o bobl â 163,337 o broblemau 
cysylltiedig â budd-daliadau yn ystod 2015 - 2016. Mae hynny'n gynnydd o 9% 
mewn pobl sy'n chwilio am gyngor ar faterion budd-daliadau o gymharu â 
ffigurau'r llynedd, gan barhau â'r duedd gyffredinol o'r cynnydd yn nifer y bobl yng 
Nghymru â phroblemau budd-daliadau. 


Problemau hawlio a chymhwysedd yw'r rhai mwyaf cyffredin sydd gan bobl sy'n dod 
atom ni o hyd; cefnogi pobl y mae eu hamgylchiadau wedi newid neu helpu pobl i 
wneud neu reoli hawliad. Mae problemau gyda'r Lwfans Cyflogaeth a Chymorth (ESA) 
a'r taliadau annibyniaeth personol (PIP) hefyd yn ymwneud â herio penderfyniad neu 
wneud apêl, sy'n pwysleisio problemau parhaus gyda'r budd-daliadau newydd wrth 
iddynt ymwreiddio i'r system les newydd. 


Mae'r Lwfans Cyflogaeth a Chymorth hefyd wedi tra-arglwyddiaethu problemau 
budd-daliadau ers 2012, ond y llynedd, y taliad annibyniaeth bersonol oedd y brif 
broblem yng Nghymru. Mae problemau gyda'r taliad annibyniaeth bersonol wedi 
cynyddu 37% yn nhermau nifer y bobl a'r problemau a welwyd. Mae'n debyg bod 
hyn yn gysylltiedig â'r ffaith i'r Adran Gwaith a Phensiynau wahodd pob hawlydd 
cyfredol y Lwfans Byw i'r Anabl (DLA) i wneud cais newydd am PIP o fis Hydref 2015 
ymlaen. 


Math o fudd-dal Nifery Newid blynyddol Nifer y Newid blynyddol 





bobl 2014 i 2015 problemau 2014 i 2015 

PIP 14,175 t32% 40,516 TNO 
ESA 2.571 +6% 29,448 +6% 
Budd-dal tai 8,893 -3% 14,217 -5% 
Credydau treth 8,040 -3% 12,708 +5% 
gwaith/plant 

Gostyngiad yn y 6,936 -2% 9582 -3% 
dreth gyngor 


A Tabl 2: Y pum brif broblem budd-dal/credydau treth y bu Cyngor ar Bopeth yn ymwneud â nhw yn 
ystod 2015 i 2016 


Mae materion Lwfans Cyflogaeth a Chymorth wedi cynyddu 6% gyda 29,448 o 
broblemau, sy'n golygu mai dyma'r broblem budd-daliadau fwyaf ond un a welwyd 
gan Cyngor ar Bopeth dros y flwyddyn ddiwethaf. Wrth edrych yn fanwl ar y ffigurau, 
materion hawlio, cymhwysedd a chyfrifo yw'r meysydd mwyaf problemus, sy'n 
gyfystyr â 2596 o'r problemau sy'n gysylltiedig â'r Lwfans Cyflogaeth a Chymorth. Yna, 
roedd 2090 o achosion yn ymwneud ag apelau a herio penderfyniadau (nid apelau), 
gyda'r ddau fater yn cynyddu o gymharu â 2014 - 2015. Roedd y cynnydd mwyaf yn 
ymwneud â gwaith papur yr asesiad gallu i weithio (WCA), i fyny 80%, a phroblemau 
wyneb yn wyneb ynglŷn â'r asesiad gallu i weithio i fyny 2590. 


Bu gostyngiad bychan yn nifer y problemau gyda'r budd-dal tai o safbwynt nifer y 
bobl a welwyd (8,893) a'r problemau (14,217). Mae materion budd-dal tai yn parhau'n 
weddol sefydlog, gyda'r ymholiadau pennaf yn ymwneud â hawliad, cymhwysedd a 
chyfrifo (4096). Bu cynnydd mewn problemau gweinyddu gwael, 20% yn uwch, er mai 
dim ond 98 o broblemau'n effeithio ar 93 o bobl oedd hynny; a phroblemau gwneud a 
rheoli hawliad, 1296 yn uwch ac yn effeithio ar 1,090 o bobl ledled Cymru. 


Bu gostyngiad o 3% yn nifer y bobl a welwyd gyda phroblemau cysylltiedig â 
chredydau treth gwaith a phlant, ond cynnydd o 5% yn nifer y problemau, arwydd o'r 
cynnydd posib yn y cymhlethdodau sy'n wynebu pobl. Y prif feysydd sy'n peri problem 
yw cymhwysedd, hawliad a chyfrifo (4096) a newid amgylchiadau (1296) o'r holl 
broblemau a welwyd yn y maes hwn. Roedd cynnydd amlwg mewn problemau 
adnewyddu a chwblhau hawliadau hefyd, i fyny 48% (i 424) a phroblemau gyda thwyll 
honedig, gwallau ac anghydfod i fyny 34% (i 644). 


Er i ni weld cynnydd aruthrol (754% yn uwch) yn nifer y bobl â phroblemau gyda'r 
Credyd Cynhwysol (UC) wrth iddo gael ei gyflwyno ar hyd a lled Cymru, mae'r 
niferoedd cyffredinol yn parhau'n isel, sef dim ond 1,000 o ymholiadau yn ystod y 12 
mis diwethaf. Byddwn yn cadw llygad ar y maes hwn yn y blynyddoedd nesaf, wrth i'r 
Credyd Cynhwysol ennill ei blwyf. 


Mwy a mwy o broblemau gyda'r taliad annibyniaeth bersonol 
(PIP) 


Fel y rhagwelwyd wrth i'r Taliad Annibyniaeth Bersonol gael ei gyflwyno fesul tipyn, 
rydym yn gweld cynnydd sylweddol mewn ymholiadau. Gofynnodd 14,175 o bobl am 
gymorth gyda 40,500 o broblemau gyda'r Taliad Annibyniaeth Bersonol yn ystod 
2015 i 2016. 


Daeth 1 o bob 6 person gyda phroblem â'r Taliad Annibyniaeth Bersonol at 
Cyngor ar Bopeth er mwyn cael cymorth i apelio. Cynyddodd y niferoedd oedd yn 
gofyn am gymorth i apelio neu herio penderfyniad (nid herio apêl) dros 5096 yn ystod 
2015-2016, o 2,100 i 3,477. Mae'r pryderon a godwyd am y broses asesu yn dechrau 


adleisio'r rhai a godwyd am asesiadau'r Lwfans Cyflogaeth a Chymorth pan gafodd 
hwnnw ei gyflwyno i gychwyn. 





Math o fudd-dal Nifery Newid blynyddol Nifer y Newid blynyddol 
bobl 2014 i 2015 problemau 2014 i 2015 

Gwneud a rheoli 7055 +32% 8,960 “2290 

hawliad 

Cymhwysedd - yr 7,418 +6% 8,861 +22% 

elfen byw dyddiol 

Cymhwysedd - yr 6571 -3% 7,727 19% 

elfen symudedd 

Apelau 22A? -3% 3 e3 +8% 

Herio penderfyniad 2,059 -2% 2,365 +6% 

(nid apelau) 


A Tabl 3: Y pum prif broblem gyda'r Taliad Annibyniaeth Bersonol y bu Cyngor ar Bopeth yn ymwneud â 
nhw yn ystod 2015 i 2016 


Mae tystiolaeth anecdotaidd o'r rhwydwaith yn nodi bod asesiadau yn defnyddio 
brawddegau safonol ac yn gwneud gwallau 'copïo a gludo', gan arwain at 
ddatganiadau anghywir gan gynnwys pethau sylfaenol fel oedran, enwau a 
chyfeiriadau pobl yn anghywir. Mae pryderon hefyd am bobl nad ydynt yn arbenigwyr 
yn gwneud asesiadau sy'n gwrthddweud y dystiolaeth feddygol arbenigol a 
gyflwynwyd, yn enwedig ym meysydd iechyd meddwl, awtistiaeth a chyflyrau corfforol 
prin neu ysbeidiol, a phenderfyniadau'n cael eu gwneud ar sail gwybodaeth anghywir. 


Problemau dyledion yng Nghymru 


Roedd problemau'n ymwneud â dyledion i lawr 1% yn gyffredinol, o 125,200 i 
124,550, ond roedd nifer yr unigolion a welwyd i lawr bron i 11%, o 29,700 i 
26,400. Mae hyn yn dangos cynnydd cyfartalog yn nifer problemau dyledion pob 
unigolyn a ddefnyddiodd y gwasanaeth y llynedd, cynnydd cyfartalog o 4.2 i 4.7. 


Fel y nodwyd eisoes, mae natur y problemau dyledion wedi newid dros y blynyddoedd 
diwethaf, gyda mwy a mwy o bobl yn dod atom gydag ôl-ddyledion ar filiau 
hanfodol y cartref. Mae'r graff uchod yn dangos hyn yn glir, gyda chynnydd amlwg 
mewn ôl-ddyledion rhent, dyledion dŵr, dyledion y dreth gyngor a dyledion tanwydd. 


Newid o ran natur problemau dyledion yng Nghymru 

A Graff 2: Newidiadau o ran problemau dyledion yng Nghymru rhwng 2013 a 2016 


Ôl-ddyledion y dreth gyngor yw'r broblem fwyaf (13% o holl broblemau dyledion) y 
mae'r rhwydwaith ledled Cymru yn ymdrin â nhw, gyda chynnydd pellach o 7% o 
gymharu â 2014 i 2015. Oherwydd maint y broblem a'r canlyniadau negyddol posib 
allai wynebu pobl ag ôl-ddyledion y dreth gyngor, fel achos llys, beilîau a hyd yn oed 
carchar, mae Cyngor ar Bopeth Cymru yn ymrwymo i archwilio'r mater hwn ymhellach 
gyda'r rhwydwaith Cyngor ar Bopeth lleol. Byddwn yn cyhoeddi casgliadau astudiaeth 
Cymru gyfan yn ddiweddarach yr haf hwn. 


Wrth gymharu'r tabl uchod â data 2014 i 2015, mae'r 5 prif broblem dyledion yr un 
fath ac eithrio benthyciadau personol heb eu gwarantu yn disgyn o'r trydydd i'r 
pedwerydd safle gyda gorchmynion gostwng dyled yn codi o'r pedwerydd i'r trydydd 
safle. Rydym yn trafod ôl-ddyledion rhent (pumed safle) ymhellach yn yr adran tai. 


Pan gyflwynwyd Gorchmynion Gostwng Dyled yn 2009, roedd mwy a mwy o bobl yn 
gallu fforddio cael gafael ar ryddhad ffurfiol rhag dyledion anodd eu rheoli ledled y 
DU. Mae'r Gorchmynion hyn yn llawer rhatach na methdaliad ac yn fodd i ddileu dyled 
pobl ar yr incwm isaf a heb unrhyw asedau os ydyn nhw'n bodloni'r meini prawf llym. 
Felly, gellir ystyried y cynnydd cyson mewn Gorchmynion Gostwng Dyled fel rhywbeth 
sy'n gwrthbwyso'r lleihad mewn problemau methdaliad a welwyd yn ystod yr un 
cyfnod. Mae'r gwasanaeth Cyngor ar Bopeth yn gwneud cyfraniad allweddol at sicrhau 
bod pobl ar incwm isel sydd mewn dyled yn gallu cael gafael ar Orchmynion Gostwng 
Dyled - yn wir, un o'n cynghorwyr ni helpodd i wneud dros hanner o'r ceisiadau am 
Orchmynion Gostwng Dyled yng Nghymru a Lloegr y llynedd. 


Math o ddyled Newid blynyddol Nifer y Newid blynyddol 





2014 i 2015 problemau 2014 i 2015 


Ôl-ddyledion y dreth 5,947 -5% 16,022 +7% 
gyngor 

Cardiau credyd / siopau 5,140 -12% 12,686 -3% 

Gorchmynion gostwng 3,642 +1% 12,403 +8% 
dyled 

Benthyciadau personol 5,188 -16% 11,687 -10% 
Ôl-ddyledion rhent 4,330 +4% 6,688 +6% 

(cymdeithasol a'r sector 

preifat) 

Dyledion dŵr 3,658 +1% 6,320 +15% 
Catalog / archeb bost 2,478 -14% 5,840 -3% 

Dyledion ffôn / band 2,545 -8% 5,567 +10% 
eang 

Gorddrafft banc / 2957 -18% 5,385 -11% 


cymdeithas adeiladu 


Dyledion tanwydd 2,499 +3% 4,621 -5% 


A Tabl 4: Y 10 prif broblem dyledion y bu Cyngor ar Bopeth yn ymwneud â nhw yn ystod 2015 i 2016 


Erbyn hyn, nid yw methdaliad ymhlith 10 problem dyledion fwyaf Cymru, gyda 1896 o 
ostyngiad yn ystod y llynedd. Mae dirwyon / costau llysoedd ynadon a chostau 
cysylltiedig gorfodi beilïaid hefyd wedi gostwng yn sylweddol, i lawr 8% i 4,212. Ond 
mae dyledion tanwydd wedi cymryd eu lle, gyda Cyngor ar Bopeth yn gweld 596 yn fwy 
o broblemau (4,621) a chynnydd o 396 yn nifer y bobl â'r broblem hon (2,499). 


Ar yr un pryd, gwelwyd cynnydd aruthrol mewn dyledion dŵr (1596 yn uwch i 6,320) a 
dyledion ffôn / band eang (10% yn uwch i 5,567), sy'n pwysleisio'r newid yn natur 
dyledion wrth i bobl ar incwm isel gael trafferthion gyda chostau bywyd bob dydd. 
Mae'r cynnydd o 1596 mewn dyledion dŵr a charthffosiaeth am yr ail flwyddyn yn 
olynol yn arbennig o drawiadol, o gofio i Lywodraeth Cymru gyflwyno amod yn 2015 
yn gofyn i landlordiaid ac asiantaethau gosod roi gwybod i Dŵr Cymru am newid 
mewn tenantiaid o fewn 21 diwrnod iddyn nhw symud yno. Os na fyddant yn rhoi 
gwybod am y newidiadau hyn, gallai'r landlord neu asiant gosod orfod talu costau dŵr 
a charthffosiaeth. 


Mae'r newidiadau parhaus i ddyledion wedi'i adlewyrchu gan lai o ddyledion 
defnyddwyr, fel y gostyngiad mewn benthyciadau diwrnod cyflog (36% yn is i 1,882) a 
benthyciadau personol heb eu gwarantu, sydd - er gwaetha'r gostyngiad o 1096 - y 
pedwerydd maes dyledion mwyaf, gydag 11,687 o broblemau yn ystod 2015 i 2016. 


Materion defnyddwyr 


Mae'n gwaith gyda defnyddwyr wedi cryfhau dros y blynyddoedd diwethaf yn sgil 
newidiadau llywodraeth y DU i'r maes defnyddwyr. Yn 2014, dechreuon ni gynnig 
gwasanaeth i ddefnyddwyr ledled y DU yn lle Consumer Direct gynt. 


Mae pobl yn dod atom gyda phroblemau budd-daliadau a dyledion yn bennaf, ond yn 
ystod 2015 i 2016, fe wnaethom ymdrin â dros 85,000 o broblemau defnyddwyr 
yng Nghymru. Mae cyfanswm yr holl broblemau defnyddwyr yn cynnwys rhai a 
ddeliwyd gan: 


e y Gwasanaeth Defnyddwyr, ein gwasanaeth ffôn ac ar-lein arbenigol i 
ddefnyddwyr, a helpodd gyda dros 38,260 o broblemau defnyddwyr 


e rhwydwaith Cyngor ar Bopeth lleol yng Nghymru, a helpodd 19,895 o bobl 
ychwanegol gyda 47,560 o broblemau 


Mae'r categori eang hwn yn cynnwys rheoli arian a'r gwasanaethau ariannol, materion 
cyfleustodau a chyfathrebu, teithio a thrafnidiaeth a phroblemau traddodiadol y 
defnyddwyr yn ymwneud â nwyddau a gwasanaethau a brynwyd. Rydym yn trafod yr 
is gategorïau ar wahân isod. 


Nwyddau a gwasanaethau defnyddwyr 


Bu gostyngiad yn nifer y problemau a ddaeth i sylw'r gwasanaeth defnyddwyr, 69e yn 
is i 35,661 o broblemau ac eithrio'r gwasanaethau proffesiynol ac ariannol sy'n cael 

eu trafod yn yr adran gwasanaethau a galluogrwydd ariannol isod. Bu gostyngiad ym 
mhob categori, heblaw am broblemau teithio a thrafnidiaeth a gynyddodd 1% i 8,335. 


Mater gwahanol oedd hi ar draws y rhwydwaith, gyda chynnydd cyffredinol o 13%, 
neu 10,580 o broblemau'r defnyddwyr yn effeithio ar 6,370 o bobl yng Nghymru 
a chynnydd cyfatebol ond llai mewn ymholiadau ar broblemau teithio a 
thrafnidiaeth, cynnydd o 4% i 2,262 o broblemau a welwyd. 


Wrth ganolbwyntio ar y 5 broblem fwyaf cyffredin a welwyd gan y rhwydwaith a'r 
gwasanaeth defnyddwyr, gallwch weld mai problemau'n ymwneud â chwynion a 
mynd i'r afael â chamweddau, a gwasanaethau diffygiol, peryglus a/neu anniogel oedd 
amlycaf. 


Math o broblem Nifer y Categorïau cymorth 





problemau 
Gwaith cynnal a 6,195 Gosod / gwasanaethau gwres canolog; cwynion 
chadw a / mynd i'r afael â chamweddau; gwasanaethau 
gwelliannau i'r diffygiol, peryglus neu anniogel 
cartref 
Cerbydau ail law S1672 Problemau prynu gan werthwyr annibynnol; 


cwynion / mynd i'r afael â chamweddau; 
gwasanaethau diffygiol, peryglus neu anniogel 


Offer domestig a 2,843 Gwasanaethau diffygiol, peryglus neu anniogel; 

gwaith trwsio cwynion / mynd i'r afael â chamweddau; 
gwarantau 

Dodrefn a gorchudd 2,705 Gwasanaethau diffygiol, peryglus neu anniogel; 

llawr cwynion / mynd i'r afael â chamweddau; canslo 
/ tynnu'n ôl 

Twyll a sgiâmau 1,811 Adrodd i Safonau Masnach; gwe-rwydo a 


sgiamau bancio; nodi sgiamau 


A. Tabl 5: Y pum prif broblem y bu gwasanaeth defnyddwyr a rhwydwaith Cyngor ar Bopeth Cymru yn 
ymdrin â nhw yn ystod 2015 i 2016 


Gwasanaethau a galluogrwydd ariannol 


O ran y categori gwasanaethau defnyddwyr, bu'r gostyngiad mwyaf yn y 
gwasanaethau proffesiynol ac ariannol, 2296 yn is i 2,600. Yn ystod yr un cyfnod fodd 
bynnag, fe wnaeth rhwydwaith lleol Cyngor ar Bopeth Cymru weld 6,286 o bobl 
gan ymateb i 19,008 o broblemau gwasanaethau a galluogrwydd ariannol, 77% 
yn uwch na'r flwyddyn flaenorol. 


Yn y categori hwn, mae'r rhwydwaith yn cwmpasu amrywiaeth o faterion rheoli arian a 
gwasanaethau ariannol, o broblemau gyda chyfrifon banc a chymdeithasau adeiladu 
(cynnydd o 13% i 945) i broblemau yswiriant bywyd (gostyngiad o 19% i 109). Mae 
categori gwasanaethau proffesiynol ac ariannol y gwasanaeth defnyddwyr yn 
cwmpasu ystod debyg o faterion gan gynnwys problemau'n gysylltiedig â 
gwasanaethau gwerthu a phrynu tai (cynnydd o 596 i 115) a gwasanaethau gosod a 
rheoli eiddo (gostyngiad o 23% i 207). 


Fel y soniwyd eisoes, mae'r rhan fwyaf o'r rhwydwaith bellach yn rhoi cyngor a 
gwybodaeth ar alluogrwydd ariannol ochr yn ochr â dyledion. Mae hyn yn hyrwyddo 
canlyniadau mwy cadarnhaol i bobl yn y tymor hirach trwy feithrin eu sgiliau ariannol, 
fel cyllidebu, a chwilio am fargeinion gwell. Yn yr un modd, mae rhai swyddfeydd 
Cyngor ar Bopeth lleol wedi cynyddu eu gallu i ddarparu hyn, ac felly, gwelwyd y 
cynnydd unigol mwyaf (cynnydd o 11896 i 12,182) o fewn yr holl wasanaethau ariannol 
arheoli arian. 


Math o broblem Nifer y Nifer y Newid blynyddol 





bobl problemau mewn problemau 
2014 i 2015 

Galluogrwydd ariannol 3,421 12182 53% HEA 
Pensiynau personol 1,205 1,669 7% 1150% 
Cyfrifon banc, cymdeithas 79 947 4% +13% 
adeiladu a swyddfa'r post 
Asiantaethau cymeradwyo 380 749 3% +125% 
credyd 
Morgeisi a benthyciadau 872 480 2% 26% 


wedi'u gwarantu 


A Tabl 6: Y pum prif broblem gyda gwasanaethau a galluogrwydd ariannol y bu Cyngor ar Bopeth lleol 
yn ymdrin â nhw yn ystod 2015 i 2016 


Mae'r cynnydd amlwg mewn problemau'n ymwneud â phensiynau personol (cynnydd 
o 15090 i 1,669) yn gysylltiedig â'r ddarpariaeth gwasanaeth wyneb yn wyneb newydd, 
Pension Wise, ledled Cymru ers mis Ebrill 2015 (nid yw'r ffigurau hyn wedi'u cynnwys 
yn yr adroddiad hwn). Mae'r rhyddid newydd ynghylch pensiynau wedi ysgogi pobl i 
feddwl am eu coffrau ar ôl ymddeol, ac mae'r niferoedd sy'n gofyn am wybodaeth am 
bensiynau personol wedi cynyddu. Roedd tua thraean o'r bobl ag ymholiad pensiwn 
hefyd wedi cael sesiwn gyda Pension Wise, a chafodd niferoedd tebyg gyngor ar 
faterion budd-daliadau a chredyd treth hefyd. 


Problemau gyda gwasanaethau cyfleustodau a chyfathrebu 


Fe ddyblodd nifer y problemau gyda'r gwasanaethau cyfleustodau a 
chyfathrebu ar draws y rhwydwaith yn ystod 2015 i 2016. Cynyddodd 97% i 
15,670 o broblemau'n effeithio ar 5,497 o bobl. Roedd y cynnydd mwyaf yn 
ymwneud â phroblemau tanwydd a dŵr sy'n debygol o gyd-fynd â'r lefelau cynyddol o 
ddyledion yn y meysydd hyn, yn ogystal â'r cyllid cynyddol i'r rhwydwaith gan Energy 
Best Deal am roi cyngor ar faterion ynni. 


Bu'r rhwydwaith yn ymdrin â dwywaith yn fwy o broblemau'n ymwneud â thlodi 
tanwydd (nwy, trydan, olew, glo, ac ati), gyda 11,759 o broblemau yn effeithio ar 
4,281 o bobl ledled Cymru, gan adleisio'r cynnydd mewn dyledion tanwydd. Roedd y 
problemau mwyaf cyffredin yn ymwneud â: pris / tariff nwy a thrydan (1,998); y 
Gostyngiad Cartref Cynnes (1,980); ac ymholiadau am ddulliau gwerthu a chyfnewid 
darparwr (1,959). 


Math o broblem Nifer y Nifer y Newid blynyddol ers 





bobl problemau 2014 i 2015 
Tanwydd (nwy, trydan, 4,281 UT J590 *10296 
olew, glo ac ati) 
Dŵr a charthffosiaeth 1,425 2,147 1496 H125% 
Ffonau symudol 235 388 2.590 -1% 
Ffôn Ilinell dir 183 DU 2% +6% 
Rhyngrwyd a band eang 169 265 2% +43% 


A. Tabl 7: Y pum prif broblem gyda'r gwasanaethau cyfleustodau a chyfathrebu y bu Cyngor ar Bopeth 
lleol yn ymwneud â nhw yn ystod 2015 i 2016 


Mae ymholiadau dŵr a charthffosiaeth nad ydynt yn ymwneud â dyledion hefyd 
wedi mwy na dyblu, cynnydd o 125% i 2,144 o broblemau'n effeithio ar 1,425 o 
bobl ledled Cymru, sydd eto'n adleisio'r cynnydd mewn dyledion dŵr. Roedd y 
problemau mwyaf cyffredin yn gysylltiedig â: Watersure / tariffau cymdeithasol (997); 
biliau / taliadau (447); a mesuryddion (346). Gellir priodoli'r cynnydd mawr mewn 
problemau Watersure a'r tariff cymdeithasol (cynnydd o 17696, i 361 o broblemau yn 
2014 - 2015) i'r ffaith fod cwmnïau dŵr yn hyrwyddo a chyflwyno'r tariffau hyn fwyfwy 
o fis Ebrill 2015 ymlaen. 


Ar y cyfan, gwelodd y gwasanaeth defnyddwyr lai o broblemau gyda 
gwasanaethau cyfleustodau a chyfathrebu gyda gostyngiad o 13% i 2,774. Yn 
ystod 2015 i 2016, gostyngodd problemau gyda thanwydd cartrefi 4596 i 122, a 
gostyngodd problemau dŵr a charthffosiaeth 4596 i 68 - niferoedd bach iawn o 
gymharu â'r rhai a welwyd gan y rhwydwaith yn ystod yr un cyfnod. 


O safbwynt gwasanaethau telathrebu, bu cynnydd ym mhroblemau'r rhyngrwyd a 
band eang ar draws y rhwydwaith, 4396 yn uwch i 265. Wrth fwrw golwg fanylach ar 
hyn, gwelsom gynnydd amlwg iawn mewn cwynion a cheisio unioni camweddau 
(cynnydd o 5090 i 66) a dim ond cynnydd bach iawn mewn categorïau eraill. Ar yr un 
pryd, fe welodd y gwasanaeth defnyddwyr gynnydd hefyd mewn problemau'r 
rhyngrwyd a band eang, 1796 yn uwch i 433. Roedd problemau gyda ffonau symudol i 
lawr 196 i 235 ar draws y rhwydwaith, a gwelodd gwasanaeth defnyddwyr ostyngiad 
hefyd, i lawr 13% i 1,416 o broblemau. 


Teithio a thrafnidiaeth 


Ychydig iawn o newid a welodd y rhwydwaith yng Nghymru yn ystod 2015 i 2016. Bu 
cynnydd o 4% i 2,262 o broblemau'n effeithio ar 1,746 o bobl (cynnydd o 5%). 
Problemau gyda bathodynnau glas yw'r un mwyaf cyffredin yn y maes hwn, 


cynnydd o 30% i 367 o broblemau yn effeithio ar 368 o bobl. Efallai bod hyn yn 
gysylltiedig â'r ffaith i Lywodraeth Cymru ddiweddaru canllawiau i awdurdodau lleol 
ym mis Ionawr 2015. 


Fe welodd y gwasanaeth defnyddwyr gynnydd bychan o 5% i 1,660 o ran nifer y 

problemau teithio a thrafnidiaeth, gyda'r cynnydd mwyaf mewn costau parcio a'r tâl 
atal tagfeydd (cynnydd o 1196 i 364) a phroblemau cysylltiedig â gwyliau (cynnydd o 

6% i 683). 


Problemau tai ac ôl-ddyledion rhent 


Gofynnodd dros 12,000 o bobl am gymorth gennym gyda phroblem tai, cynnydd o 
3% er bod nifer y problemau a welwyd yn parhau'n weddol sefydlog (dim ond 
cynnydd o 100 o broblemau) a bod nifer y problemau tai fesul unigolyn yr un fath ar 
1.4. 


Newidiadau o ran ôl-ddyledion rhent 2014 i 2016 

A Graff 3: Newidiadau o ran problemau ôl-ddyledion yng Nghymru rhwng 2014 a 2016 


Mae 29% o'r holl broblemau tai rydym ni'n eu gweld yn gysylltiedig ag eiddo sector 
rhentu preifat, cynnydd o 2% i 4,880 o broblemau'n effeithio ar 3,871 o bobl ledled 
Cymru. O fewn y sector hwn, mae'r tair problem fwyaf gyda'r sector rhentu preifat yr 
un fath â'r llynedd: trwsio/cynnal a chadw'r eiddo (cynnydd o 7% i 753); rhenti a 
thaliadau eraill (gostyngiad o 6% i 528); a phroblemau diogelu blaendal y denantiaeth 
(gostyngiad o 18% i 545). 


Fel y gwelir o'r graff, bu cynnydd amlwg iawn mewn ymholiadau'n ymwneud ag 
ôl-ddyledion rhent landlordiaid cymdeithasol cofrestredig, cymdeithas tai a'r sector 
rhentu preifat yn ystod y flwyddyn a fu. Wrth edrych yn fanylach ar y cynnydd yn y 
sectorau landlord cymdeithasol cofrestredig a'r sector rhentu preifat, cafwyd cynnydd 
cysylltiedig ag unigolion a phroblemau o 100 o safbwynt hawliadau meddiannaeth am 
ôl-ddyledion dros y flwyddyn ddiwethaf a chynnydd tebyg o safbwynt problemau 
ad-dalu dyledion. Wrth ystyried ôl-ddyledion rhent landlordiaid cymdeithasol 
cofrestredig, roedd cynnydd bychan ar draws y rhan fwyaf o broblemau ôl-ddyledion 
rhent, o gynnydd mewn atebolrwydd am ddyledion (cynnydd o 29% i 343) i hawliadau 
meddiannaeth (cynnydd o 2196 i 161) a throi allan (cynnydd o 47% i 163). 


O ran nifer y bobl a gyflwynodd eu hunain yn ddigartref, bu gostyngiad o 10% i 
709, gyda'r achosion o rai a fygythiwyd gyda digartrefedd yn gostwng 14% i 
1,254. Mae hyn yn cyd-fynd â newidiadau mewn deddfwriaeth ac arferion 
digartrefedd, sy'n awgrymu bod y pwyslais ar atal y broblem yn y lle cyntaf yn cael 
dylanwad go iawn ar ddigartrefedd yng Nghymru. 


Tor-perthynas a theuluoedd 


Yn ystod 2015 i 2016 fe welsom ostyngiad o 6%, lawr i 9,845 o bobl yn chwilio am 
gymorth gyda 14,100 o broblemau. Mae'r problemau mwyaf cyffredin yr oedd pobl 
angen cymorth arnynt yn cynnwys: 


e cyngor cyffredinol ar ysgariad a gwahanu 
e cyswllt rhwng plant â'u rhieni a pherthnasau eraill 
e materion yn ymwneud â thaliadau cynhaliaeth plant 
e problemau yn sgil profedigaeth 
ASK RE 


Mae rhaglen ASK RE yn hyfforddi a chefnogi Cyngor ar Bopeth lleol ledled y DU i holi 
pobl yn achlysurol am eu profiad o drais a cham-drin ar sail rhyw. Dim ond pobl sy'n 
mynychu sesiynau cynghori wyneb yn wyneb, ar ben eu hunain, ar fater dyledion, 
budd-daliadau neu dai sy'n cael eu holi am hyn. Mae pob Cyngor ar Bopeth lleol yng 
Nghymru wedi cael hyfforddiant trylwyr, ac mae 16 o'r 19 Cyngor ar Bopeth 
annibynnol lleol yn holi pobl yn rheolaidd am eu profiadau o drais a cham-drin ar sail 
rhyw, naill ai nawr neu yn y gorffennol. 


Mae ASK yn gofyn cwestiynau, fel 'A fyddwch chi'n teimlo'n gyfforddus yn trafod hyn 
gartref?', fel rhan o'r broses gynghori sy'n rhoi ffordd ddiogel i bobl ddatgelu achos o 


gam-drin. Trwy sicrhau bod cwestiynau am drais a cham-drin ar sail rhyw yn rhan 
safonol o'r broses gynghori, a gofyn i bawb? yna mae'r dull yn ymgorffori casgliadau 
gwaith ymchwil * nad yw'r rhan fwyaf o ddioddefwyr / goroeswyr yn datgelu achos o 
drais a cham-drin ar sail rhyw oni bai bod rhywun yn gofyn hynny'n uniongyrchol 
iddyn nhw. Mae ymchwil a phrofiadau ein gwasanaeth ni hefyd yn dangos bod pobl 
sydd naill ai wedi neu yn profi trais a cham-drin ar sail rhyw eisiau cael eu holi, ac o'r 
rhai nad ydynt yn cael eu holi, ni fyddant yn malio gwneud hynny. 


Dros y flwyddyn ddiwethaf yng Nghymru, y gyfradd ddatgelu ar gyfer y rhai a holwyd 
yw 20% ar gyfer achos o drais a cham-drin ar sail rhyw nawr neu yn y gorffennol. 
Roedd y rhan fwyaf o ddatgeliadau'n ymwneud â cham-drin domestig, yn enwedig o 
fewn perthynas agos iawn, gyda'r fenyw fel arfer y sawl a oedd yn dioddef. Fodd 
bynnag, cafwyd datgeliadau gan ddynion hefyd sy'n dioddef pob math o gam-drin 
domestig. 


Mae tystiolaeth ddiweddaraf o'r rhwydwaith yn dangos bod cyfraddau datgelu a 
chofnodi yn cynyddu gyda lefel y profiad sydd gan Cyngor ar Bopeth lleol yn 
defnyddio rhaglen ASK RE, felly rydyn ni'n rhagweld y bydd mwy a mwy o 
ddatgeliadau yng Nghymru dros y blynyddoedd nesaf. 


Sylw i'r Cyngor Rheng Flaen 


Yn ein hail rifyn o Dueddiadau Cyngor Cymru sy'n edrych ar ddata eleni, rydyn ni'n 
canolbwyntio ar brosiect Cyngor Rheng Flaen Cymru. Mae'r prosiect hwn wedi'i reoli 
gan Cyngor ar Bopeth Cymru, sy'n rheoli sawl prosiect cynghori penodol a ddarperir 
gan Cyngor ar Bopeth lleol ledled Cymru, wedi'u hariannu gan Lywodraeth Cymru 
neu'r Gwasanaeth Cynghori Ariannol. Mae'r gwasanaethau hyn yn ategu'r rhai sy'n 
cael eu darparu ar lawr gwlad, gan alluogi awdurdodau lleol, sef cyllidwyr craidd pob 
gwasanaeth Cyngor ar Bopeth lleol yng Nghymru, i fanteisio ar wasanaethau 
arbenigol cenedlaethol. 


Trwy gyflwyno gwasanaethau arbenigol ochr yn ochr â chyngor cyffredinol, mae 
Cyngor ar Bopeth lleol yn gallu sicrhau pan fydd rhywun yn dod i mewn ag ymholiad 
cyffredinol, er enghraifft yn ymwneud â rheoli dyledion, y gall cynghorwyr nid yn unig 
archwilio i'r rhesymau amdano, ond ceisio ei ddatrys ac osgoi dyledion pellach yn y 
dyfodol, gan symud pobl yn ddidrafferth o gyngor cyffredinol i arbenigol ar draws 
prosiectau wedi'u cyllido ar wahân. Er enghraifft, wrth gynghori pobl sydd wedi gofyn 
am gyngor ar faterion cyflogaeth fel colli swydd, mae'n gwneud synnwyr gwirio am 


5 Mae 'pawb' yn cyfeirio at unrhyw sy'n mynychu sesiwn gynghori wyneb yn wyneb ar eu pen eu hunain am 
fudd-daliadau lles, dyledion neu dai er mwyn sicrhau ei bod hi'n ddiogel i'w holi am drais a cham-drin ar 
sail rhyw 

€ Mezey G, Bacchus L, Haworth A (2003) Women's perceptions and experiences of routine enquiry for domestic 
violence; and Price S (2004), Routine questioning about domestic violence in maternity settings, yn 'Midwives', 
cyfrol 7, tudalen 4 


broblemau gwahaniaethu gan wneud defnydd o wasanaeth arbenigol Cyngor Rheng 
Flaen, yn ogystal ag ystyried budd-daliadau lles a galluogrwydd ariannol. 


Trosolwg o'r prosiect 


Prosiect wedi'i ariannu gan Lywodraeth Cymru yw Cyngor Rheng Flaen, a 
gychwynnodd yn 2014 fel gwasanaeth cynghori arbenigol wedi'i ddarparu gan Cyngor 
ar Bopeth ar y cyd â SNAP Cymru a Shelter Cymru. Gwasanaeth Cymru gyfan a chwbl 
unigryw, heb brosiect tebyg o'i fath wedi'i ariannu yng ngweddill y DU. Mae'r prosiect 
yn darparu gwaith arbenigol (gwaith achos, cynrychiolaeth a chefnogaeth i 
gynghorwyr) yn y meysydd canlynol: 


e dyledion 

e gwahaniaethu 

e tai 

e budd-daliadau lles 

Fel rhan o gytundeb lefel gwasanaeth â llywodraeth Cymru, mae targedau penodol yn 
cael eu gosod yn nhermau'r math o bobl sy'n defnyddio'r gwasanaeth gan gynnwys: y 
rhai sy'n cael eu heffeithio gan ddiwygiadau lles; wedi'u heithrio'n ddigidol; naill ai'n 
anabl neu'n byw â chyflwr iechyd hirdymor; a naill ai o dan 25 oed neu dros 55 oed. 
Mae'r targedau hyn yn adlewyrchu ar bobl fwyfwy bregus. Yn 2015-2016, roedd dros 
9090 o gleientiaid yn deillio o'r grwpiau targed penodol. 


Cynigir gwasanaethau wyneb yn wyneb ar gyfer problemau dyledion, tai a 
budd-daliadau lles yn sir Pen-y-bont ar Ogwr, Sir Gâr, Ceredigion, Sir Ddinbych, Sir y 
Fflint, Sir Fynwy, Castell-nedd Port Talbot, Casnewydd, Powys, Torfaen, Rhondda 
Cynon Taf, Ynys Môn. 


Mae gwasanaethau ffôn ar gael ledled Cymru i bobl sy'n methu derbyn gwasanaethau 
wyneb yn wyneb neu y byddai'n well ganddynt gael cyngor dros y ffôn. Gall 
cynghorwyr hefyd gael cymorth dros y ffôn er mwyn cael cyngor ac arweiniad ar 
bynciau arbenigol i helpu pobl. 


Gwasanaeth Cyngor ar Bopeth sy'n darparu llinell ffôn Cymru gyfan ar gyfer 
problemau dyledion, gwahaniaethu a budd-daliadau lles. Mae SNAP Cymru yn rhedeg 
y llinell ffôn ar gyfer cyngor arbenigol ar wahaniaethu ym maes addysg, ac mae 
Shelter Cymru yn cynnig gwasanaethau arbenigol Cymru gyfan ar faterion tai, wyneb 
yn wyneb a thros y ffôn. 


Mae'r gwasanaethau cynghori ar wahaniaethu wedi'u hategu gan hyfforddiant 
ymwybyddiaeth o wahaniaethu, a ddarperir ledled Cymru gan Cyngor ar Bopeth 
Rhondda Cynon Taf a rhwydwaith o hyfforddwyr sefydledig. 

Cyflawni yn 2015 i 2016 


2015 i 2016 oedd y flwyddyn gyflawni gyntaf pan lwyddodd y gwasanaeth i ragori ar 
dargedau blynyddol o ddarparu cyngor arbenigol, sef 444 o bobl. Cafodd 7,510 o bobl 
gyngor arbenigol yn ystod y flwyddyn, fel a ganlyn: 


2,121 o bobl â phroblemau budd-daliadau lles 
2,058 o bobl â phroblemau dyledion 

2,069 o bobl â phroblemau tai 

1,262 o bobl â phroblemau gwahaniaethu 


Mae cymhlethdod problemau pobl yn golygu bod cryn amser rhwng codi'r mater yn y 
lle cyntaf a'i ddatrys wedyn. Golyga hyn nad yw canlyniadau'r gwaith cynghori wastad 
yn ymddangos yn yr un flwyddyn ag y dechreuodd y gwaith. Hefyd, mae achosion a 
gychwynnodd yn 2015 a 2016 yn dal i fynd rhagddynt ac maen nhw eto i sicrhau 
manteision i gleientiaid. 


Llwyddwyd i ragori'n eithriadol ar y targedau ariannol ar gyfer enillion incwm trwy 
gyngor budd-daliadau lles a dyledion a ddilêwyd yn sgil cyngor dyledion. Cyfanswm y 
dyledion blynyddol a ddilêwyd yn ystod Ebrill 2015 i Mawrth 2016 oedd £2,711,995, 
bron i dair gwaith yn fwy na'r targed ar gyfer y flwyddyn, tra'r oedd yr enillion ariannol 
blynyddol a gadarnhawyd yn £4,953,220 sef dros bedair gwaith yn fwy na'r targed ar 
gyfer y gwasanaeth. 


Ein nod hefyd yw casglu canlyniadau gan 2096 o gleientiaid ar ôl cau eu hachos. Yn 
ystod 2015-16, roedd ein hadborth yn dangos bod: 


e 9290 o bobl yn teimlo bod ganddynt wybodaeth well am eu hawliau 
e 9190 o bobl yn teimlo bod eu sefyllfa wedi gwella yn sgil y cyngor 
e 9790 o bobl yn fodlon gyda'r gwasanaeth. 


Yn ystod y flwyddyn ddiwethaf, dywedodd sawl partner fod darparu cryn dipyn mwy o 
alw am gyngor arbenigol ar fudd-daliadau lles, yn enwedig o ran symud o'r Lwfans 
Byw i'r Anabl i'r Taliad Annibyniaeth Bersonol yn y cam apelio, sy'n adlewyrchu 
canfyddiadau ehangach o'r rhwydwaith. Roedd gan Cyngor ar Bopeth Sir Ddinbych 
gyfradd llwyddiant o 99% gydag apelau, sy'n profi pwysigrwydd drafftio ceisiadau 
cyn gwrandawiadau, gan alluogi Aelodau'r Tribiwnlys i ddarllen y pwyntiau dadleuol a 
chael gwybodaeth fanwl am broblemau pobl. Un o fanteision uniongyrchol hyn i bobl 
â phroblemau iechyd meddwl oedd eu bod yn treulio llai o amser mewn 
gwrandawiad, ac felly'n lleihau lefelau straen. 


Rhoddwyd cyngor arbenigol i bobl â phroblemau dyledion cymhleth a niferus (gan 
gynnwys dyledion â blaenoriaeth a heb flaenoriaeth) gan eu helpu i gyflawni 
canlyniadau cadarnhaol trwy ddatrys y broblem ddyled yn briodol ac amserol. 
Sylwodd y gwasanaeth fod cynnydd mewn ôl-ddyledion y dreth gyngor a rhenti, yn 
enwedig i bobl oedd yn cael trafferth yn sgil gostyngiad mewn incwm oherwydd 

diwygiadau lles, a arweiniodd at fwy o gostau cartref a'r anallu (cyn cyngor) i 
wahaniaethu rhwng dyledion â blaenoriaeth a rhai heb flaenoriaeth. 


Rhoddwyd cyngor hefyd er mwyn helpu pobl i wneud y mwyaf o'u hincwm, elwa ar 
arbedion ariannol gan gynnwys arbedion gyda chyflenwadau cyfleustodau ar ôl cael 
cynghorion ynni a mwy o reolaeth dros eu harian. Fel rhan o'r gwaith hwn, mae 
cynghorwyr yn helpu pobl gyda chymorth brys trwy geisiadau'r Gronfa Cymorth 
Dewisol a cheisiadau'r Taliadau Tai Dewisol er mwyn lleihau effeithiau'r “cymhorthdal 
ystafell sbâr” a chlirio ôl-ddyledion rhent. 


Yn ystod 2015 i 2016, fe wnaeth y prosiect Cymorth Rheng Flaen gyflwyno 26 o 
sesiynau hyfforddi Ymwybyddiaeth o Wahaniaethu i 451 o bobl. Mae'r cwrs hwn yn 
cyflwyno trosolwg o faterion gwahaniaethu, nodweddion amlwg, ac enghreifftiau 
amlwg a llai amlwg o wahaniaethu. Mae'n amlinellu atebion ymarferol i broblemau 
gwahaniaethu ac yn nodi'r adnoddau sydd ar gael yng Nghymru. Mae'r cwrs hyfforddi 
hwn wedi'i anelu at unigolion a sefydliadau sy'n rhoi cyngor cyffredinol ac arbenigol ac 
sydd eisiau dysgu mwy am adnabod achosion o wahaniaethu. Am ragor o wybodaeth, 


e-bostiwch: discrimination(rctcab.org.uk. 


Astudiaeth achos — cyngor arbenigol ar fudd-daliadau 

Mae Delyth (nid ei henw go iawn) yn byw gyda'i mam, yn gweithio ac yn gwirfoddoli. Mae 
wedi gweithio ers 10 mlynedd mewn lleoliadau dan ofal Agoriad, sy'n helpu oedolion ag 
anableddau dysgu. Mae wedi'i chofrestru fel rhywun gydag anabledd dysgu ac nid yw'n 
gallu byw'n annibynnol. Ei mam yw ei henwebai am bopeth sy'n ymwneud â'r Adran Gwaith 
a Phensiynau. Fel rhywun a arferai dderbyn y Lwfans Cyflogaeth a Chymorth, gofynnwyd 
iddi lenwi ffurflen ESA50 a mynychu asesiad fel rhan o adolygiad o'i budd-dal. Penderfynodd 
yr Adran Gwaith a Phensiynau ei bod hi'n holliach i weithio a ffeiliwyd ailystyriaeth gorfodol 
gan ei mam, ond yn anffodus, roedd yr hysbysiad penderfyniad ailystyried yn parhau'r un 
fath. Pan aeth i gofrestru ar gyfer y Lwfans Ceisio Gwaith cafodd wybod bod angen iddi fod 
ar y Lwfans Cyflogaeth a Chymorth oherwydd ei hanabledd, a olygai nad oedd yn gallu 
cadw at yr ymrwymiad hawlydd ac y byddai mewn perygl o gael ei chosbi. 


Ar ôl hyn, gofynnodd Delyth a'i mam am gymorth budd-dal lles arbenigol gan y gwasanaeth 
Cyngor Rheng Flaen. Wrth adolygu'r achos, fe ddaeth i'r amlwg bod Delyth wedi hysbysu'r 


Adran Gwaith a Phensiynau ar y ffurflen ESA50 na allai osod cloc larwm na defnyddio 
peiriant golchi. Dylai hyn fod wedi rhoi 15 pwynt yn awtomatig ar y system sgorio, a'i rhoi yn 
y grŵp cymorth Lwfans Cyflogaeth a Chymorth. Felly, cafodd apêl hwyr ei chyflwyno a'i 
derbyn. 


Casglwyd tystiolaeth newydd i gefnogi'r apêl gan gynnwys: datganiadau gan dystion; 
adroddiadau meddygol; a datganiad gan gyflogwr blaenorol Delyth yn dweud na allai gyflogi' 
r cleient yn sgil ei hanabledd dysgu oherwydd ei bod angen goruchwyliaeth barhaus. 
Defnyddiwyd hyn yn y cais swyddogol i'r Tribiwnlys a fynychodd Delyth gyda chefnogaeth y 
gwasanaeth Cyngor Rheng Flaen, pan ddaeth ei hanabledd dysgu yn amlwg i aelodau'r 
Tribiwnlys. Cafodd ei hapêl ei chaniatau gan y Tribiwnlys a arweiniodd at gynnydd blynyddol 
o £7,325 i Delyth a'r sicrwydd ei bod yn rhan o'r grŵp cymorth Lwfans Cyflogaeth a 
Chymorth. 

Atodiad: Deall yr ystadegau cyngor 


Mae pob cleient yn cael ei gofnodi ar gronfa ddata unigol. Bydd pob swyddfa Cyngor 
ar Bopeth lleol yn cynnwys un cofnod ar gyfer cleient unigol, ond bydd ef/hi yn 
dychwelyd i'r swyddfa honno'n aml. Mae'r cofnod cleient yn cynnwys gwybodaeth 
broffil am oedran, rhywedd, ethnigrwydd ac anabledd, a nodweddion eraill gan 
gynnwys awdurdod lleol a ward. 


Pan fydd cleient yn cysylltu â'r gwasanaeth, bydd cynghorydd yn chwilio am ei gofnod 
a naill ai'n ychwanegu ymholiad newydd neu'n parhau i weithio ar ymholiad cyfredol 
os yw'r cleient yn dychwelyd gyda phroblem barhaus. Bydd ymholiad newydd yn cael 
ei agor os bydd y cleient yn cyflwyno problem newydd neu gyfres o broblemau 
rhyng-gysylltiedig. Mae pob cysylltiad â chleient (cyswllt) yn cael ei gofnodi, felly gall 
ymholiad gynnwys un cyswllt lle rhoddir cyngor syml, neu gysylltiadau niferus ar gyfer 
achos cymhleth parhaus. 


O fewn yr ymholiad, mae codau ar gyfer ‘materion cynghori’ yn cael eu cofnodi - 
codau sy'n adlewyrchu'r holl broblemau y mae'r cleient yn cael cyngor arnynt o fewn 
yr ymholiad hwnnw. Efallai bod ymholiad unigol yn cynnwys cyfres o broblemau, felly 
gellir cysylltu problemau niferus â chleient unrhyw bryd. 


Dulliau codio 
Mae pob mater neu broblem yn cael ei godio fesul tair haen: 
e haen gyntaf (Rhan 1) - categori cyffredinol y broblem, e.e. budd-dal, dyled ac 
ati. 
e ail haen (Rhan 2) - dadansoddiad mwy manwl, fel y math o ddyled neu'r math o 
fudd-dal neu'r math o gyngor a roddir 
e trydedd haen (Rhan 3) - yn disgrifio natur y cyngor, fel trafod ad-daliadau gyda'r 
credydwr yn achos dyled benodol, neu gynghori ar hawliad a chymhwysedd am 
fudd-dal penodol 


Nodiadau ar gategorïau Rhan 1 


e budd-daliadau a chredydau treth - yn cynnwys pob cyngor am hawliadau 
newydd a chyfredol, ar wahân i ddyled sy'n deillio o ordalu budd-dal neu 
fenthyciadau 


e_ dyled - yn cynnwys yr holl broblemau dyledion, gan gynnwys holl ddyledion 
cyfleustodau, ôl-ddyledion rhent neu forgais a holl ddyledion budd-dal a 
chredyd treth 


e_ tai - yn cynnwys yr holl broblemau tai ac eithrio rhai sy'n deillio o ôl-ddyledion 
morgais neu rent 


e_ cyfleustodau a chyfathrebu - yn cynnwys problemau defnyddwyr gyda'r 
rhain, ac eithrio problemau ad-dalu dyled credyd defnyddwyr 


e cynhyrchion a gwasanaethau ariannol - yn cynnwys problemau defnyddwyr 
gyda'r rhain, ac eithrio problemau ad-dalu dyledion credyd defnyddwyr 


e nwyddau a gwasanaethau defnyddwyr - yn cynnwys holl broblemau eraill 
defnyddwyr - ac eithrio teithio, trafnidiaeth a gwyliau, sydd â chategori eu 
hunain 


e gwahaniaethu - yn cynnwys gwahaniaethu dan nodweddion gwarchodedig yn 
ogystal â thrais a cham-drin ar sail rhyw. 


Os yw cleient yn dychwelyd am gymorth pellach gyda'r un ymholiad, bydd cyswllt 
newydd yn cael ei ychwanegu. Fodd bynnag, nid yw cynghorwyr yn ychwanegu cod 
dyblyg o godau problemau cyfredol os yw'r gwaith yn parhau ar yr un broblem (e.e. 
trafod ad-daliadau). Bydd materion/problemau pellach ond yn cael eu hychwanegu os 
bydd cleient yn cyflwyno problemau pellach (fel dyled newydd) neu ei fod angen math 
newydd o gyngor. Gall achosion bara sawl mis, a gellir parhau i gyflwyno materion 
newydd wrth i achosion esblygu. 


Mewn achos o ddyled cymhleth, byddai cod yn cael ei gofnodi ar gyfer pob dyled (e.e. 
byddai angen pum cod ar gyfer pum dyled cerdyn credyd ar wahân). Gellir ychwanegu 
codau o'r categorïau eraill yn ôl y math o gyngor sy'n ofynnol e.e. byddai codau 
budd-dal yn cael eu hychwanegu os cafodd y cleient gyngor ar y budd-daliadau a allai 
eu hawlio, a chod perthynas/teulu os oedd y ddyled yn gysylltiedig â thor-perthynas a 
bod angen cyngor ar hynny hefyd. 


Rhagor o ystadegau ar gael 


Os ydych chi angen dadansoddiad ail haen o'r categorïau nad ydynt wedi'u cynnwys 
yn Atodiad 3, neu os oes gennych ddiddordeb yn ystadegau'r drydedd haen, 
cysylltwch â ni. Gallwn hefyd ddarparu cyfrif o'r cleientiaid â mathau penodol o 
broblemau a phroffil cleientiaid o'r fath, er bod hyn yn dibynnu ar faint o adnoddau 
staff sydd ar gael. Bydd angen talu ffi am hyn. Cysylltwch â Peter Watson: 
cmit&citizensadvice.org.uk 


Rhagor o wybodaeth neu holi cwestiynau am yr adroddiad hwn 


I wybod mwy am y mathau o broblemau y mae'ch swyddfa Cyngor ar Bopeth Lleol yn 
eu trafod neu i drafod unrhyw beth yn yr adroddiad, e-bostiwch: 
policy.cymru6citizensadvice.org.uk 


24 


